CELEX: 62021TN0174
Language: hr
Date: 2021-03-31 00:00:00
Title: Predmet T-174/21: Tužba podnesena 31. ožujka 2021. – Agrofert/Parlament

31.5.2021   
            
            
               HR
            
            
               Službeni list Europske unije
            
            
               C 206/34
            
         
      Tužba podnesena 31. ožujka 2021. – Agrofert/Parlament
      (Predmet T-174/21)
      (2021/C 206/42)
      Jezik postupka: češki
      
         Stranke
      
      
         Tužitelj: Agrofert, a.s. (Prag, Češka Republika) (zastupnik: S. Sobolová, odvjetnica)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi tužbu dopuštenom i osnovanom;
               
            
                  —
               
               
                  poništi Odluku Europskog Parlamenta od 15. siječnja 2021., A (2019) 8551 C (D 300153), kojom je tužitelju uskraćen pristup dokumentima zatraženima na temelju Uredbe (EZ) br. 1049/2001 Europskog Parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije;
               
            
                  —
               
               
                  naloži tuženiku snošenje troškova postupka;
               
            
                  —
               
               
                  odredi bilo koju drugu mjeru koju Opći sud smatra nužnom.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tome da tuženik nije dokazao da su ispunjene pretpostavke odbijanja pristupa dokumentima zatraženima u skladu s Uredbom (EZ) br. 1049/2001 Europskog Parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije. Objava zatraženih dokumenata nije mogla dovesti do povrede zaštite cilja istrage, kako je tvrdio tuženik. Tuženik nije dokazao da bi objavom dokumenata čiji je sadržaj već djelomično javno objavljen ikako, a tim manje razumno predvidivo, došlo do konkretne i stvarne opasnosti ugrožavanja te istrage.
               
            
                  2.
               
               
                  Drugi tužbeni razlog, koji se temelji na tome da je tuženik usto u potpunosti zanemario prevladavajući javni interes za objavom zatraženih dokumenata, koji u ovom slučaju podrazumijeva poštovanje vrijednosti vladavine prava, koje se temelje na očuvanju temeljnih prava i sloboda.